stanford-oval/wikipedia huggingface dataset:
הקונפדרציה של הריין
היסטוריה

ב-12 ביולי 1806 חתמו בפריז 16 מדינות גרמניות על איחודם במסגרת הקונפדרציה של הריין, תחת חסותו של נפוליאון. ב-1 באוגוסט פרשו חברי הקונפדרציה באופן רשמי מהאימפריה הרומית הקדושה, וב-6 באוגוסט הכריז פרנץ השני, קיסר האימפריה הרומית הקדושה על פירוק האימפריה, ונשאר רק עם התואר קיסר אוסטריה.
על פי האמנה, הקונפדרציה הייתה מנוהלת על ידי גוף חוקתי משותף, אך המדינות השונות (במיוחד הגדולות) רצו ריבונות בלתי מוגבלת. במקום ראש מדינה מלוכני, כפי שהיה קיסר האימפריה הרומית הקדושה, נשא קרל תאודור אנטון מריה פון דלברג (אנ'), לשעבר הקנצלר הראשי, בתואר "הנסיך הראשון" של הקונפדרציה. ככזה, הוא היה נשיא מועצת המלכים וניהל את הדיאט של הקונפדרציה, שנועד להיות גוף דמוי פרלמנט על אף שמעולם לא התאסף בפועל, בעוד נשיא מועצת הנסיכים היה פרידריך אוגוסט, נסיך נסאו-אוזינגן.
בתמורה לתמיכתם בנפוליאון קיבלו כמה מהשליטים מעמד גבוה יותר: בוואריה, וירטמברג וסקסוניה קיבלו מעמד של ממלכה, ואילו באדן, הסן וברג קיבלו מעמד של דוכסות גדולה. בנוסף קיבלו המדינות שטחים נוספים, על ידי שצורפו אליהם המדינות הקטנות לשעבר של האימפריה. אולם המדינות נאלצו לשלם מחיר גבוה מאוד על מעמדם החדש, מכיוון שהקונפדרציה הייתה בראש ובראשונה ברית צבאית, שמטרתה לספק הגנה הדדית למדינות בברית, וכן הם נאלצו לשלוח חיילים רבים להילחם במלחמות הנפוליאוניות. כפי שהתגלגלו האירועים, מצאו עצמם חברי הקונפדרציה כפופים יותר לנפוליאון מאשר היו כפופים קודם לכן לבית הבסבורג.
לאחר תבוסת פרוסיה לצרפת בקרב ינה-אאורשטדט בשנת 1806, לחץ נפוליאון על רוב המדינות הקטנות בגרמניה להצטרף לקונפדרציה של הריין. בסופו של דבר הצטרפו עוד 23 מדינות גרמניות לקונפדרציה, ובשיא גודלה בשנת 1808 כללה הקונפדרציה 36 מדינות - ארבע ממלכות, חמש דוכסויות גדולות, 13 דוכסיות, 17 נסיכויות, ואת הערים החופשיות של ברית ההנזה המבורג, ליבק, וברמן. מכל מדינות גרמניה, רק אוסטריה, פרוסיה, הולשטיין הדנית ופומרניה השוודית, וכן מדינות הגדה המערבית של הריין ונסיכות ארפורט, שסופחו על ידי האימפריה הצרפתית, נשארו מחוץ לקונפדרציה.
בשנת 1810 חלקים גדולים של הקונפדרציה בצפון מערב גרמניה סופחו לצרפת, על מנת לפקח טוב יותר על אמברגו הסחר עם בריטניה - המערכת הקונטיננטלית.
הקונפדרציה של הריין התמוטטה בשנת 1813, לאחר המערכה הכושלת של נפוליאון נגד האימפריה הרוסית ותבוסתו במערכה בגרמניה. רבים מחבריה הצטרפו למחנה בעלות הברית, לאחר תבוסת נפוליאון בקרב לייפציג.
מדינות הקונפדרציה > מועצת המלכים

| דגל | שם המדינה | תאריך ההצטרפות |
| --- | --- | --- |
|  | Baden !הדוכסות הגדולה של באדן | ‏ 12 ביולי 1806 |
|  | Bavaria !ממלכת בוואריה | ‏ 12 ביולי 1806 |
|  | Berg !הדוכסות הגדולה של ברג | ‏ 12 ביולי 1806 |
|  | Hesse !הדוכסות הגדולה של הסן | ‏ 12 ביולי 1806 |
|  | Regensburg !נסיכות רגנסבורג | ‏ 12 ביולי 1806 |
|  | Saxony !ממלכת סקסוניה | ‏ 11 בדצמבר 1806 |
|  | Westphalia !ממלכת וסטפאליה | ‏ 15 בנובמבר 1807 |
|  | Württemberg !ממלכת וירטמברג | ‏ 12 ביולי 1806 |
|  | Würzburg !הדוכסות הגדולה של וירצבורג | ‏ 23 בספטמבר 1806 |
מדינות הקונפדרציה > מועצת הנסיכים

| דגל | שם המדינה | תאריך ההצטרפות |
| --- | --- | --- |
|  | Anhalt-Bernburg !דוכסות אנהלט-ברנבורג | ‏ 11 באפריל 1807 |
|  | Anhalt-Dessau !דוכסות אנהלט-דסאו | ‏ 11 באפריל 1807 |
|  | Anhalt-Köthen !דוכסות אנהלט-קתן | ‏ 11 באפריל 1807 |
|  | Arenburg !דוכסות ארנברג | ‏ 12 ביולי 1806 |
|  | Hohenzollern-Hechingen !נסיכות הוהנצולרן-הכינגן | ‏ 12 ביולי 1806 |
|  | Hohenzollern-Sigmaringen !נסיכות הוהנצולרן-זיגמרינגן | ‏ 12 ביולי 1806 |
|  | Isenburg !נסיכות איזנבורג | ‏ 12 ביולי 1806 |
|  | Leyen !נסיכות ליין | ‏ 12 ביולי 1806 |
|  | Liechtenstein !נסיכות ליכטנשטיין | ‏ 12 ביולי 1806 |
|  | Lippe !נסיכות ליפה | ‏ 11 באפריל 1807 |
|  | Mecklembourg-Schwerin !דוכסות מקלנבורג-שוורין | ‏ 22 במרץ 1808 |
|  | Mecklenburg-Strelitz !דוכסות מקלנבורג-שטרליץ | ‏ 18 בפברואר 1808 |
|  | Nassau !דוכסות נסאו | ‏ 12 ביולי 1806 |
|  | Oldenburg !דוכסות אולדנבורג | ‏ 14 באוקטובר 1808 |
|  | Reuss-Ebersdorf !נסיכות רויס-אברסדורף | ‏ 11 באפריל 1807 |
|  | Reuss-Greiz !נסיכות רויס-גרייץ | ‏ 11 באפריל 1807 |
|  | Reuss-Lobenstein !נסיכות רויס-לובנשטיין | ‏ 11 באפריל 1807 |
|  | Reuss-Schleiz !נסיכות רויס-שלייץ | ‏ 11 באפריל 1807 |
|  | Salm !נסיכות זאלם | ‏ 25 ביולי 1806 |
|  | Saxe-Coburg-Saalfeld !דוכסות סקסוניה-קובורג-זאלפלד | ‏ 15 בדצמבר 1806 |
|  | Saxe-Gotha-Altenburg !דוכסות סקסוניה-גותה-אלטנבורג | ‏ 15 בדצמבר 1806 |
|  | Saxe-Hildburghausen !דוכסות סקסוניה-הילדבורגהאוזן | ‏ 15 בדצמבר 1806 |
|  | Saxe-Meiningen !דוכסות סקסוניה-מיינינגן | ‏ 15 בדצמבר 1806 |
|  | Saxe-Weimar !דוכסות סקסוניה-ויימאר | ‏ 15 בדצמבר 1806 |
|  | Schaumburg !נסיכות שאומבורג-ליפה | ‏ 11 באפריל 1807 |
|  | Schwarzburg-Rudolstadt !נסיכות שוורצבורג-רודולשטדט | ‏ 11 באפריל 1807 |
|  | Schwarzburg-Sondershausen !נסיכות שוורצבורג-זונדרסהאוזן | ‏ 11 באפריל 1807 |
|  | Waldeck !נסיכות ולדק ופירמונט | ‏ 11 באפריל 1807 |
הקונפדרציה של הריין, 1806
הקונפדרציה של הריין, 1808
הקונפדרציה של הריין, 1812
הרפובליקה הדמוקרטית הפדרלית של עבר הקווקז

| --- | --- |


 מפת הרפובליקה הדמוקרטית הפדרלית של עבר הקווקז. מפה סובייטית משנת 1928 
 ממשל
 משטר:  רפובליקה פדרלית
 שפה נפוצה:  ארמנית   אזרית   גאורגית   רוסית
 עיר בירה:  טביליסי
 גאוגרפיה
 יבשת:  אסיה 
 היסטוריה
 היסטוריה של הרפובליקה הדמוקרטית הפדרלית של עבר הקווקז:   
 תאריך הקמה:  22 באפריל 1918
 פירוק:   
 תאריך פירוק:  28 במאי 1918
 ישות קודמת:  קומיסריאט של עבר הקווקז
 ישות יורשת:  ארמניה הרפובליקה הראשונה של ארמניה   אזרבייג'ן הרפובליקה הדמוקרטית של אזרבייג'ן   הרפובליקה הדמוקרטית של גאורגיה הרפובליקה הדמוקרטית של גאורגיה
 כלכלה
 מטבע:  רובל של עבר הקווקז
 
הרפובליקה הדמוקרטית הפדרלית של עבר הקווקז (ברוסית: Закавказская демократическая Федеративная Республика) הידועה גם בשם הפדרציה של עבר הקווקז (פברואר 1918 – מאי 1918) הייתה מדינה שהתקיימה זמן קצר בלבד וכללה את האזורים שבהן משתרעות כיום ארמניה, אזרבייג'ן וגאורגיה.
אחרי מהפכת פברואר, ממשלת המעבר הרוסית כוננה הוועדה המיוחדת של עבר-הקווקז ((Особый Закавказский Комитет (ОЗАКОМ), כדי שתשלוט באזור. לאחר מהפכת אוקטובר היא הוחלפה על ידי הרפובליקה של עבר הקווקז, ובראשה הקומיסריון של עבר הקווקז, וזו האחרונה הוחלפה ברפובליקה הדמוקרטית הפדרלית של עבר הקווקז.
ב-10 בפברואר 1918 כונס הסיים של עבר הקווקז שבראשו עמד המנשביק הגאורגי, ניקולאי צ'לידזה. ב-24 בפברואר הכריז הסיים כעל עבר הקווקז כפדרציה דמוקרטית ועצמאית. טורקיה החלה בפלישה לשטחים שהיו בשליטת הרפובליקה הצעירה ותוך זמן קצר החלה גם פלישה גרמנית לגאורגיה. נוכח הקושי להתמודד בו זמנית עם פלישות מבחוץ ועם בעיות פנים, הפדרציה התפרקה באופן רשמי כאשר גאורגיה הכריזה בטביליסי על עצמאותה ב-26 במאי. כעבור יומיים, ב-28 במאי, הכריזו גם ארמניה ואזרבייג'ן על עצמאותן.
ראו גם

הרפובליקה הדמוקרטית של גאורגיה
רפובליקת ארמניה
הרפובליקה של אזרבייג'ן
| היסטוריה של גאורגיה |
| --- | --- | --- |
| פרהיסטוריה (אנ') | תרבות שוּלבַּרִי-שוֹמוּ (אנ') • תרבות קוּרָה-אַרַאכּס (אנ') • תרבות תרִיאַלֵתִית (אנ') • תרבות קוֹלֵכִית (אנ') • דִיאַוֹחִי (אנ') | מפת ממלכות קולכיס ואיבריה |
| העת העתיקה | קולכיס • איבריה • גאורגיה בעידן הרומי (אנ') • מסע פומפאי לגאורגיה (אנ') • אגריסי • איבריה הסאסאנית (אנ') • ניצורה של איבריה (אנ') | מפת ממלכות קולכיס ואיבריה |
| ימי הביניים | המלחמות האיבריות (אנ') • המלחמות הלאזיות (אנ') • נסיכות איבריה (אנ') • השלטון הערבי בגאורגיה (אנ') • אמירות טביליסי • שושלת בגרטיוני • איבריה הבגרטידית • ממלכת אבחזיה • ממלכת קאחתי-הרתי • ממלכת הרתי • התמה של איבריה • ממלכת גאורגיה המאוחדת • תור הזהב של גאורגיה(אנ') • ארמניה בממלכת גאורגיה (אנ') • שירוואן הגאורגית (אנ') • המלחמות הביזנטי-גאורגיות • המלחמות הסלג'וק-גאורגיות (אנ') • הפלישה המונגולית • הפלישה הטימורית • הפלישה הטורקמנית (אנ') | מפת ממלכות קולכיס ואיבריה |
| העת החדשה המוקדמת | ממלכת כארתלי • ממלכת קאחתי • ממלכת אימרתי • נסיכות גוריה • סוואנתי • אבחזיה • סאמצחה (אנ') • סמגרלו (אנ') • גאורגיה הספווית (אנ') • ממלכת כארתלי-קאחתי | מפת ממלכות קולכיס ואיבריה |
| העת החדשה | גאורגיה באימפריה הרוסית (אנ') • הרפובליקה של עבר הקווקז • הרפובליקה הדמוקרטית הראשונה • הפלישה הסובייטית לגאורגיה • גאורגיה הסובייטית • מלחמת גאורגיה–רוסיה | מפת ממלכות קולכיס ואיבריה |
ערך זה הוא קצרמרבנושא קווקז ובנושא היסטוריה. אתם מוזמנים לתרום לוויקיפדיה ו.
הרפובליקה הבטאווית

הרפובליקה הבטאווית (בהולנדית: Bataafse Republiek, או בכתיב הישן Bataafsche Republiek, נקראה בשנים 1805–1806 גם Bataafse Gemenebest, כלומר "הקהילייה הבטאווית") היא השם שניתן לרפובליקה שהתקיימה בשטח שכיום נמצאת בו הולנד בשנים 1795 עד 1806.
הקמה

הרפובליקה הבטאווית, שהוקמה על פי הדגם של הרפובליקה הצרפתית המהפכנית, הוכרזה ב-19 בינואר 1795, יום לאחר שהסטאדהאודר וילם החמישי, נסיך אורנז' נמלט לאנגליה; היא הייתה תוצאה ישירה של המהפכה הבטאווית. הצבא הצרפתי המהפכני מצא לו מספר רב של בעלי ברית בהולנד: שמונה שנים קודם לכן הייתה ידה של הסיעה האוראנז'יסטית (תומכי השליטים מבית אוראנז') על העליונה במלחמת אזרחים קטנה אך רבת משמעות, רק הודות להתערבותו של מלך פרוסיה, גיסו של הסטאדהאודר. מהפכנים רבים נמלטו לצרפת, וחזרו כעת כדי להגשים את האידיאל שלהם.
בניגוד למאורעות בצרפת, השינויים שחוללה המהפכה בהולנד קרו פחות או יותר בדרכי שלום - לא נעשה שימוש בגיליוטינה, לא היה "משטר הטרור", ולא הייתה דיקטטורה. המדינה כבר הייתה רפובליקה במשך כמאתיים שנה, ושלא כבצרפת, כוחה של האצולה כבר היה מוגבל למדי. הרפובליקה הישנה הייתה מבוססת על מוסדות פאודליים, וקבלת ההחלטות הייתה תהליך איטי שבו למחוזות הייתה יכולת לחסום חקיקה פדרלית. הרפובליקה הבטאווית הייתה מדינה ריכוזית יותר, לא פדרציה של מחוזות עצמאיים (לפחות באופן רשמי). רבים מהחידושים שהונהגו בה נמשכו גם בתקופות מאוחרות יותר, למשל שיטת האיוּת המסודרת הראשונה של השפה ההולנדית (1804). יהודים, קתולים ולותרנים זכו לשוויון זכויות. נוסחה לראשונה הצהרת זכויות. ממשלת הרפובליקה החדשה הייתה פופולרית יותר בקרב העם מאשר נסיך אוראנז' ונציגיו, מה שבא לידי ביטוי בעת ניסיון הפלישה הכושל האנגלי-רוסי להולנד (1799), שנסיך אורנז' היה מעורב בו. 
הרפובליקה החדשה נקראה על שם הבטאווים, שבט גרמאני שחי באזור הולנד בתקופה הרומית, ושנחשבו, על פי תפיסת עולם לאומנית-רומנטית, כאבותיהם של ההולנדים.
אף על פי ששררה ברפובליקה אי-יציבות פוליטית, שבאה לידי ביטוי בשלוש הפיכות, הרי שלא נלוותה להפיכות אלה שפיכות הדמים שאפיינה מהפכים פוליטיים דומים בצרפת המהפכנית. ההפיכה הראשונה הייתה ב-1798, אחרי שסיעת הדמוקרטים האוניטאריים התרגזה על התקדמותן האיטית של הרפורמות הדמוקרטיות. כעבור כמה חודשים התחוללה הפיכה שנייה שסיימה את הדיקטטורה של האוניטאריים. האספה הלאומית, שהתכנסה לראשונה ב-1796, הייתה מפולגת בשל מאבקים בין הסיעות השונות. ההפיכה השלישית התרחשה ב-1801, כשמפקד צרפתי שמרני תפס את השלטון (בתמיכתו של נפוליון) והפך על פיהן את התמורות שחוללה ההפיכה הקודמת ב-1798.
שינויים נוספים נכפו מבחוץ אחרי עלייתו של נפוליאון לשלטון בצרפת. ב-1805 הוא מינה את הפוליטיקאי המנוסה רוטחר יאן סחימלפנינק (Schimmelpenninck) לתפקיד "הפנסיונר הגדול" (raadspensionaris, מילולית "פנסיונר המועצה", התפקיד האדמיניסטרטיבי החשוב ביותר במדינה, מעין נשיא), כדי לחזק את הזרוע המבצעת. ב-1806 אילץ נפוליון את סחימלפנינק לפרוש, והכריז על אחיו לואי כעל מלך של מדינה חדשה בשם ממלכת הולנד.
כ"רפובליקה-אחות" (république sœur) של צרפת, הרפובליקה הבטאווית הייתה בעלת בריתה של צרפת במלחמותיה נגד בריטניה. כתוצאה מכך אבדו להולנד רוב נכסיה הקולוניאליים, והצי ההולנדי ספג מפלה בקרב קמפרדאון ב-1797. התמוטטות הסחר ההולנדי הביא עמו סדרה של משברים כלכליים. רק במחצית השנייה של המאה ה-19 תחזור הולנד לרמת עושרה הקודם.
הרשל ברנרדי

| --- | --- |

הרשל ברנרדי, 1970
 לידה:  30 באוקטובר 1923 ניו יורק ארצות הברית
 פטירה:  9 במאי 1986 (בגיל 62) לוס אנג'לס, ארצות הברית 
 מקום קבורה:  בית הקברות מאונט סיני 
 מדינה:  ארצות הברית 
 תקופת הפעילות:  1927–1986 (כ־59 שנים)
 פרופיל ב-IMDb
 
הרשל ברנרדי (באנגלית: Herschel Bernardi;‏ 30 באוקטובר 1923 – 9 במאי 1986) היה זמר ושחקן תיאטרון, קולנוע וטלוויזיה יהודי-אמריקאי.
ביוגרפיה

ברנרדי נולד בניו יורק לזוג שחקנים יהודים - ברל ברנרדי והלן ברנרדי, ששיחקו בתיאטרון היידיש בניו יורק. ברנרדי הופיע עם הוריו על בימות תיאטרון היידיש בשדרה השנייה עוד טרם החל לדבר.
בשנות השלושים הופיע ברנרדי בסרטי יידיש של אדגר ג' אולמר. ומאוחר יותר היה בין השחקנים שעברו מתפקידים דוברי יידיש לסרטי קולנוע אמריקאים. אחיו ג'ק ברנרדי היה שחקן קולנוע אף הוא.
ברנרדי נודע בתפקידים ידועים שעשה בתיאטראות ברודוויי ובהם טביה במחזה כנר על הגג. הוא הופיע בסדרות טלוויזיה רבות משנות החמישים ועד סוף ימיו.
ברנרדי כיכב בסיטקום של CBS בשם "ארני" (1970-1972) בתפקיד הראשי כארני – עובד זוטר המקודם לתפקיד בהנהלת החברה. הוא שיחק לצד סו אן לנגדון ששיחקה בסדרה את אשתו. הסדרה הוקרנה במשך כ-שלוש שנים וזכתה להצלחה רבה. בשנת 1971 ו-1972 הוא היה מועמד לפרס גלובוס הזהב על תפקידו בסדרה.
בשנת 1974 שיחק את לבן בן בתואל בסרט הטלוויזיה סיפור יעקב ויוסף (סרט תנכ"י).
ברנרדי היה שחקן במספר סרטים אמריקאיים בולטים, ביניהם אירמה לה דוס (1963). ברנרדי היה גם הקריין והמספר בסרט התיעודי משנת 1969 "תור הזהב של השדרה השנייה" המספר את סיפור התיאטרון היידי בניו-יורק של הלואר איסט סייד של ראשית המאה ה-20 עד אמצע המאה ה-20 (שם ברנרדי החל את הקריירה שלו במשחק).
ברנרדי ביקר בישראל במאי 1974 במסגרת משלחת של המגבית היהודית
ברנרדי נפטר בשנתו מהתקף לב בלוס אנג'לס, קליפורניה, ב -9 במאי 1986. הוא היה בן 62 במותו. ברנרדי נקבר בבית הקברות מאונט סיני בלוס אנג'לס.
הערות שוליים

↑  הסרט כאן באתר Vimeo
↑  כתבה בעיתון מעריב 12 במאי 1974
| --- | --- |
בקרת זהויות :  NLI: 987007303151005171  BNE: XX1114723  BnF: cb14008842s (data)  CiNii: DA1763546X  GND: 134822617  ISNI: 0000 0001 0780 7665  LCCN: n91120656  MusicBrainz: 6e450376-c159-4674-a914-d1f1f308fa15  NARA: 10570632  NKC: xx0151691  SNAC: w6sr05z5  SUDOC: 147517478  VIAF: 46957814   WorldCat (עם VIAF): 46957814
הר מונטיגל

| --- | --- |
אין תמונה חופשית
 מידע כללי
 גובה:  2,780 מ' 
 מיקום:  אזור הברית האנטארקטית,
 רכס הרים:  רכס מאונטניר 
 קואורדינטות:  73°43′00″S 165°28′01″E﻿ / ﻿73.7167°S 165.467°E﻿ / -73.7167; 165.467
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיהר מונטיגל(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיהר מונטיגל
 
הר מונטיגל (באנגלית: Mount Monteagle) הוא פסגה גבוהה וחדה, ברכס מאונטניר, באזור חוף בורכרווינק של ארץ ויקטוריה, שבאנטארקטיקה.
גובהו של ההר 2,780 מטרים מעל פני הים; והוא ההר ה-457 בגובהו באנטארקטיקה.
ההר ממוקם 9 קילומטרים מצפון לכף סיבולד.
ההר מתנשא מעל קרחון הטייס (קרחון אביאיטור) שממערב לו, ומעל הקרקס הקרחוני הגדול של קרחון פארקר, שממזרח לו.
היסטוריה > גילוי ומיפוי ההר

ההר התגלה בינואר 1841, על ידי סר ג'יימס קלארק רוס.
היסטוריה > מקור השם

רוס נתן להר את שמו.
רוס קרא להר על שמו של תומאס ספרינג רייס, הברון מונטיגל הראשון מברנדון (Thomas Spring Rice, 1st Baron Monteagle of Brandon), שכיהן בתפקיד שר האוצר של בריטניה בין השנים 1835 עד 1839.
לקריאה נוספת

• United States. Defense Mapping Agency. Hydrographic Center, , P 231
• United States. Defense Mapping Agency. Hydrographic Center, , P 189
• Belluso, Elena & Lanza, Roberto. (1996), , Antarctic Science - ANTARCT SCI. 8. 10.1017/S0954102096000107
• Luigi Dallai; Claudio Ghezzo; Antonio Longinelli, , Geology (2001) 29 (10): 931–934. https://doi.org/10.1130/0091-7613(2001)029<0931:FHSTEC>2.0.CO;2
הערות שוליים

↑  ההודעה הרשמית על מתן שמות אנטארקטיים בצו פרסום השמות הרשמי של ממשלת ניו זילנד
↑  גאזט השמות האנטארקטיים הרשמי של ארצות הברית
1 2 3 4 5 6 7 8 9 10  מידע גאוגרפי והיסטורי
1 2  הרי אנטארקטיקה לפי גובהם
הרכבל של סן מרינו

| --- | --- |

 מידע כללי
 סוג:  רכבל 
 מדינה:  סן מרינו סן מרינו
 קואורדינטות:  43°56′25″N 12°26′44″E﻿ / ﻿43.9404°N 12.4455°E﻿ / 43.9404; 12.4455
  (למפת סן מרינו מוגדלת) סן מרינו אקואוויווה בורגו מג'ורה  קייזאנואובה דומניאנו פאטאנו פיורנטינו מונטג'ארדינו סראוואלה איטליההרכבל של סן מרינו(למפת סן מרינו רגילה) סן מרינו אקואוויווה בורגו מג'ורה  קייזאנואובה דומניאנו פאטאנו פיורנטינו מונטג'ארדינו סראוואלה איטליההרכבל של סן מרינו
 
הרכבל של סן מרינו (באיטלקית: Funivia di San Marino) הוא רכבל "מסילה אווירית" (Aerial tramway) בסן מרינו. הרכבל עובר מהתחנה התחתונה בבורגו מג'ורה אל התחנה העליונה בעיר סן מרינו.
הרכבל הוקם בשנת 1959 וחודש פעמיים, השיפוץ הראשון היה בשנות ה-90 והשני ב-2017, זהו אחד מאמצעי התחבורה המועדפים ביותר להגיע לבירה, במיוחד על ידי תיירים ועובדים. הוא מנוהל על ידי החברה הממלכתית לשירותים ציבוריים (אנ').
נתונים טכניים

אורך: 338 מ'
הפרש גובה: 166 מ'
מהירות: 6 מטר לשנייה
קיבולת מקסימלית: 50 + 1 אנשים לקרון
קיבולת מרבית: 1,200 איש לשעה
כוח משיכה: 180 Kw
הערות שוליים

↑  "הרכבל של סן מרינו". האתר של סן מרינו.
הרוח מטירת קאנטרוויל

| --- | --- |

 מידע כללי
 מאת:  אוסקר ויילד 
 שפת המקור:  אנגלית 
 סוגה:  סיפור קצר 
 הוצאה
 תאריך הוצאה:  1887 
 
הרוח מטירת קאנטרוויל (באנגלית: The Canterville Ghost), הוא הומורסקה מאת הסופר והמחזאי האירי אוסקר ויילד. זהו אחד הסיפורים הראשונים פרי עטו של וויילד שראו אור, והתפרסם במקור בשני חלקים - הראשון ב-23 בפברואר 1887 והשני ב-2 במרץ באותה שנה. העלילה עוסקת במשפחה אמריקנית שעוברת לגור בטירה שאותה רודפת רוחו של אציל אנגלי, שהרג את אשתו ולאחר מכן נכלא והורעב על ידי אחיה של אשתו. ויילד מתאר את מערכת היחסים המתפתחת בין רוח הרפאים המאיימת לבין בני המשפחה האמריקנית. ויילד משלב ביקורת על האמונות הטפלות של החברה האנגלית הגבוהה, כמו גם על אורח החיים האמריקני.
תקציר

השגריר האמריקני לחצר המלוכה הבריטית, חירם ב. אוטיס, ומשפחתו עוברים לגור בקאנטרוויל צ'ייס, אחוזה בריטית כפרית, על אף שהלורד קאנטרוויל מזהיר אותם כי הטירה רדופת רוחות. בני המשפחה הם השגריר אוטיס, אשתו, בנם הבכור וושינגטון, ביתם וירג'יניה וצמד התאומים. תחילה אף אחד מבני המשפחה אינו מאמין בקיומן של רוחות רפאים, אך תוך זמן קצר איש מהם אינו יכול להתכחש לנוכחותו של סר סימון דה קאנטרוויל. הגברת אוטיס שמה לב לכתם דם מסתורי על הרצפה וסוכנת הבית, הגברת אומני, מספרת לה כי הכתם הוא דמו של קאנטרוויל ואי אפשר להסירו, ועל כך קופץ הבן הבכור ומציע להשתמש במסירי כתמים מסחריים.
כשרוח הרפאים מופיאה לראשונה הגברת אוטיס קופצת ממיטתה ומציעה לרוח נוזל סיכה כדי לשמן את השלשלאות שלה. הרוח מטיחה את הבקבוק בזעם לרצפה ונמלטת מהחדר. התאומים משליכים לעבר הרוח כריות והיא נסה על נפשה. גם ניסיונות חוזרים ונשנים של הרוח להפחיד את בני המשפחה באמצעות לבישת חזות מאיימת וכתמי דם ששבים ומופיעים, עולים בתוהו, וסר סימון חש חסר אונים ומושפל.
עיבודים לקולנוע ולטלוויזיה

קיימות מספר גרסאות קולנועיות וטלוויזיוניות לסיפור. המפורסמות שבהן:
הגרסה הקולנועית הראשונה היא משנת 1944 בכיכובו של צ'ארלס לוטון.
מחזמר בהפקת רשת ABC משנת 1966 בכיכובם של דאגלס פיירבנקס, מייקל רדגרייב ופיטר נון.
Кентервильское привидение - סרט אנימציה סובייטי משנת 1970 בהפקת "סיוז מולטפילם".
סרט טלוויזיה של ערוץ HTV הוולשי משנת 1974 עם ג'יימס ויטמור, איילה בלייר, פלורה רובסון ודייוויד ניבן בתפקיד הרוח.
סרט טלוויזיה משנת 1986 בכיכובם של ג'ון גילגוד בתפקיד הרוח, לצד אליסה מילאנו וג'ורג' בייקר.
סרט מצויר אמריקני משנת 1988.
סרט טלוויזיה של רשת ABC משנת 1996 עם נב קמפבל ופטריק סטיוארט בתפקיד הרוח.
סרט טלוויזיה בריטי משנת 1997 עם איאן ריצ'רדסון בתפקיד הרוח ובכיכובם של ג'יימס ד'ארסי, סיליה אימרי, פולין קווירק, ריק מייאל ואיאן מקניס.
Bhoothnath (מילולית: אדון הרוחות) - גרסה בוליוודית משנת 2008.
Le Fantôme de Canterville - הפקה בלגית-צרפתית משנת 2016.
סרט מצויר באורך מלא עם קולותיהם של סטיבן פריי, יו לורי ומירנדה הארט.
סדרת טלוויזיה ב-4 חלקים משנת 2021, הפקה משותפת של רשת BBC הבריטית ורשת BYUtv האמריקנית בכיכובו של אנתוני הד בתפקיד הרוח.
פרק בתוכנית "פלאי קלעים".
"הרוח בטירה" - סרט הנפשה בריטי משנת 2023. בגרסה הזאת הבן הגדול לא מופיע.
הערות שוליים

↑  Official Trailer | The Canterville Ghost | BYUtv, נבדק ב-2022-10-09
| --- | --- |
בקרת זהויות :  NLI: 987008914378105171  BnF: cb133338328 (data)  GND: 4477571-4  VIAF: 179396260   WorldCat (עם VIAF): 179396260 
ערך זה הוא קצרמרבנושא ספרים. אתם מוזמנים לתרום לוויקיפדיה ו.
הר פארי (אנטארקטיקה)

ערך זה עוסק בהר בארכיפלג פאלמר שבאנטארקטיקה. אם התכוונתם למשמעות אחרת, ראו .
| --- | --- |

 מידע כללי
 גובה:  2,520 מ' 
 מיקום:  אזור הברית האנטארקטית,
 רכס הרים:  הרי סטריבוג 
 קואורדינטות:  64°15′20″S 62°24′25″W﻿ / ﻿64.25549333°S 62.40698°W﻿ / -64.25549333; -62.40698
  (למפת חצי האי האנטארקטי מוגדלת) בסיס חנרל ברנרדו אוהיגינס ריקלמההר פארי(למפת חצי האי האנטארקטי רגילה) בסיס חנרל ברנרדו אוהיגינס ריקלמההר פארי(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיהר פארי(למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיהר פארי
 
הר פארי (באנגלית: Mount Parry)  הוא הר בהרי סטריבוג, באי בראבנט בארכיפלג פאלמר, לחופי חצי האי האנטארקטי, שבאנטארקטיקה.
גובהו של ההר 2,520 מטרים מעל פני הים, והוא הנקודה הגבוהה באי בראבנט.
ההר, המתנשא לגובה 2,520 מטרים מעל סביבתו, הוא ההר השמיני בהתנשאותו באנטארקטיקה.
ההר פארי ממוקם ממזרח לנקודת מינוט.
מדרונותיו הצפוניים והמערביים תלולים מאוד, וחשופים מקרח.
ההר מתנשא מעל קרחון דז'ראסי שמצפון - צפון מערב לו, מעל קרחון מקנזי שממזרח לו, מעל קרחון באלאנסטרה שמדרום - דרום מזרח לו, ומעל קרחון פירוגוב שמדרום מערב להר.
היסטוריה > גילוי ההר

ההר מופה לראשונה על ידי  קפטן הנרי פוסטר, מהצי המלכותי, בשנת 1829
היסטוריה > מקור השם

שמה של הפסגה ניתן לה על ידי פוסטר.
ההר נקרא על שם אדמירל סר ויליאם פארי (William Edward Parry), חוקר אנטארקטיקה בריטי.
היסטוריה > הטיפוס על ההר

הראשונים שטיפסו על ההר היו אנשי משלחת היחידות המשותפות של בריטניה (British Joint Services Expedition) בראשות ג'ון פארס (John Furse) ב-30 באוקטובר 1984.
לקריאה נוספת

• William James Mills, , P 99
הערות שוליים

1 2 3 4 5  מידע גאוגרפי והיסטורי
1 2 3  מידע גאוגרפי
↑  הרי אנטארקטיקה לפי התנשאותם
1 2 3 4  מידע היסטורי
↑  ראו ב"לקריאה נוספת" בספרו של William James Mills
| איים בארכיפלג פאלמר |
| --- | --- | --- |
| איים | אבוט • אולין • אומגה • אטא • אלפא • אלקה • אונוור • אפסילון • בראבנט • בוב • גאנד • גלארוס • דייוויס • דינק • דלתא • דרים • הארי • וינצקה • טאוור • למדא • לייז' • לקוואנט • פמפה |  |
| קבוצות איים | איי אומיקרון • איי טטראד • איי כריסטיאניה • איי מלכיור • איי סיגמא • איי פאי • איי פסי |  |
| איונים | סלע גריינדר |  |
האי בראבאנט, מבט מכיוון צפון מזרח לעבר האי. מימין ניתן לראות את האי אונוור, וברקע את חצי האי האנטארקטי; את הרי סולוואי, ניתן לראות משמאל, בצד הרחוק של האי.
ה'קס"ט

ה'קס"ט (5,169) ובקיצור קס"ט – היא שנה עברית  אשר החלה ביום א' בתשרי, אור ל-22 בספטמבר 1408 (לפי הלוח היוליאני, שהיה נהוג אז), והסתיימה ביום כ"ט באלול, 9 בספטמבר 1409.
המולד של תשרי חל ביום חמישי, 19 שעות ו-44 חלקים. לפיכך זו שנה מסוג זחא. איננה מעוברת, ואורכה 353 ימים.
זו שנה שלישית לשמיטה, ושנת 1 במחזור העיבור ה-273. תקופת ניסן שבשנה זו היא תחילת שנת 17 (סימנה יזלגא) במחזור השמש ה-185.
שנה זו היא שנת 1,340 לחורבן הבית, ושנת 1,720 לשטרות.
לוח שנה > מאפייני לוח השנה

שנה מסוג זחא, ובה 353 ימים.
שנה "פשוטה": שאיננה מעוברת ובה חודש אדר אחד.
שנה "חסרה": שבה חשוון וכסלו בני 29 יום כל אחד
ט"ו באדר חל בשבת, ולכן שושן פורים נחוג שלושה ימים - בערים שהיו מוקפות חומה - מיום שישי י"ד באדר ועד יום ראשון ט"ז באדר - זהו פורים משולש.
י"ד בניסן, ערב פסח, חל בשבת, ולכן חלים דיני ערב פסח שחל בשבת.
היסטוריה של עם ישראל
הר מאר (אנטארקטיקה)

ערך זה עוסק בפסגה בארץ אנדרבי שבאנטארקטיקה. אם התכוונתם למשמעות אחרת, ראו .
| --- | --- |
אין תמונה חופשית
 מידע כללי
 על שם:  ג'יימס מאר 
 גובה:  873 מ' 
 מיקום:  אזור הברית האנטארקטית,
 קואורדינטות:  66°24′00″S 52°07′00″E﻿ / ﻿66.4°S 52.1167°E﻿ / -66.4; 52.1167
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיהר מאר(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיהר מאר
 
הר מאר או הר מר (באנגלית: Mount Marr) הוא פסגה סלעית בארץ אנדרבי, שבאנטארקטיקה.
הפסגה מתנשאת מעל סביבתה.
הפסגה ממוקמת 15 קילומטרים מדרום לפסגת ג'ונסטון; ו-15 קילומטרים ממערב לפסגת דאגלס.
גובהו של הר מאר 873 מטרים מעל פני הים; והוא ההר ה-4,373 באנטארקטיקה.
היסטוריה > גילוי ומיפוי הפסגה

הפסגה התגלתה בינואר 1930 על ידי משלחת החקר הבריטית, אוסטרלית וניו זילנדית לאנטארקטיקה, אשר חקרה את אנטארקטיקה בפיקודו של דאגלס מוסון.
היסטוריה > מקור השם

הפסגה נקראת על שמו של ג'יימס וו. אס. מאר (James W.S. Marr), שהיה זואולוג המשלחת (הוא הושאל למשלחת מטעם ועדת דיסקברי).
לקריאה נוספת

• United States. Defense Mapping Agency. Hydrographic Center, , P 248
• United States. Defense Mapping Agency. Hydrographic Center, , P 299
הערות שוליים

↑  גאזט השמות האנטארקטיים הרשמי של ארצות הברית
1 2 3 4 5 6 7 8  מידע גאוגרפי והיסטורי
1 2  הרי אנטארקטיקה לפי גובהם
הרוח האדומה (סרט)

| --- | --- |

 בימוי:  אנדריי בוגאטירב 
 הופק בידי:  אלכסיי פטרוחין, אנדריי בוגאטירב 
 תסריט:  אנדריי בוגאטירב 
 שחקנים ראשיים:  אלכסיי שבצ'נקוב ולדימיר גוסטיוחין מיכאיל גורבוי 
 מדינה:  רוסיה 
 חברה מפיצה:  Karoprokat
 הקרנת בכורה:  רוסיה 10 ביוני 2021
 משך הקרנה:  96 דק' 
 שפת הסרט:  רוסית 
 סוגה:  סרט היסטורי, סרט דרמה 
 דף הסרט ב־IMDb
 
הרוח האדומה (ברוסית: Красный призрак) הוא סרט דרמה היסטורי רוסי מאת אנדריי בוגאטירב. יציאתו של הסרט נדחתה מספר פעמים (מ-9 במאי ל-3 בדצמבר 2019) אך נדחה שוב לשנת 2020, אך בשל מגפת הקורונה ברוסיה נדחה שוב פעם. הסרט הוצג בפסטיבל בספטמבר 2020 לקראת צאתו לאקרנים ביוני 2021 ונמכר להפצה במאה מדינות לפחות.